Roberto Busa

Roberto Busa (født 28. november 1913 i Asiago i provinsen Vicenza i Italia, død 9. august 2011 i Gallarate i provinsen Varese) var en italiensk ordensprest i jesuittordenen, teolog og lingvist. Busa anses som grunnleggeren av bruken av edb i de humanistiske vitenskaper (digital humanities) og utvikleren av Index Thomisticus. Dette var 14 år før ASCII tekstkarakterkoding ble til.

Liv og virke

Bakgrunn 
Roberto Busa var det annet av fem barn av en jernbanearbeider. Han gikk på grunnskolen i Bolzano, så på Scipione Maffei i Verona og Tiziano Vecellio i Belluno. I 1928 begynte han på presteseminaret i Belluno og studerte teologi, blant annet sammen med Albino Luciani (den senere pave Johannes Paul I).

Jesuitt, prest 
Hewn inntrådte i 1933 i jesuittordenen og tok diplom i 1937 i filosofi og i 1940 i katolsk teologi. Den 30. mai 1941 ble han presteviet. 

Under annen verdenskrig var hen feltprest i den italienske hær fra 1940 til 1943, og senere for partisanene.

Professor 
Ved Det pavelige universitet Gregoriana i Roma ble han promovert til doktor i teologi i 1946 arbeidet La Terminologia Tomistica dell'interiorità. En følge av hans doktorarbeid var lemmaiseringen av verkene av Thomas av Aquinos verker. På grunn av omfanget av Thomas av Aquinos verker og den store kompleksitet lemmaiseringen måtte hensynta, samarbeidet pater Busa med Thomas J. Watson, grunnleggeren av IBM. I stedet for de 40 år som arbeidet var kalkulert dersom det skulle skje på «vanlig vis», kunne han ved hjelp av IBM-teknikk få arbeidet gjort på syv år. Slik oppstod den såkalte Index Thomisticus, et 56-binds verk på 70.000 sider. 

Pater Busa ble med dette en av pionerene for anvendelsen av datacomputere i leksikografien, teksthermeneutikken og computerlingvistikken, og senere informasjonsteknologiser for tekstanalyse, leksikografi og litteratur - alt dette forløperarbeid for hypertekst, internett og wikipedia.

I 1949 ble han ordentlig professor for ontologi, theodicé og vitenskapelig arbeid ved det pavelige universitet Gregoriana. Han virket dessuten ved jesuittenes fakultet Aloisianum i Gallarate i provinsen Varese. 

Som en følge av hans virksomhet oppstod Centro Automazione Analisi Linguistica (CAAL), og Comitato Promotore, og Collegio d'Iniziativa. I 1983 ble CAAL fulgt av Associazione per la Computerizzazione delle Analisi Ermeneutiche e Lessicologiche (CAEL). I 1992 grunnla han Skolen for leksikografi og hermeneutikk (Scuola di Lessicografia ed Ermeneutica) innen det filosofiske fakultet ved Gregoriana. 

Ved Università Cattolica del Sacro Cuore i Milano grunnla han Gruppo Interdisciplinare per le Ricerche della Computerizzazione dei Segni dell'Espressione (GIRCSE) og underviste i kunstig intelligens og robotikk fra 1995 til 2000. Ved Gregoriana underviste han til slutt computerstøttet tekstanalyse og thomistisk hermeneutikk.

Busa Prize er oppkalt etter ham. I 2005 ble han tildelt storkors av Republikken Italias fortjenstorden av president Carlo Azeglio Ciampi

Referanser

Litteratur  
 Stefano Lorenzetto: „Ibm? International Busa machines“ (PDF; 421 kB), I: L'osservatore romano, 20. November 2010
 Stefano Lorenzetto: „Stop the reader, Fr. Busa has died“, I: L'osservatore romano, 11. Aug. 2011.

Eksterne lenker
 
 Publikationsverzeichnis

Italienske lingvister
Kryptologer
Italienske filosofer
Italienske katolske teologer
Italienske katolske prester
Italienske jesuitter
Personer fra Asiago